**Melancolia nopților de mai**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- E scurtă viața, nu știi când se duce,

Întortocheată ca un labirint,

Te-ncercă zilnic (dai de o răscruce

La orice pas), adesea i-aș da print.

Nu știi prin ce cotloane sunt ascunse

Comorile bătrânilor pirați,

Sub ce mistere vechi și nepătrunse

Descoperi mari iubiri, ce cruciați

Îți macină secundele cu spada

Și zilele ți le transformă-n nopți,

Că-ți vine uneori să faci rocada

Cu îngerii căzuți ori să-i adopți.

- Îmi scriu pe cer uimirile, dar cine

Mai are timp să-și poarte spre înalt

Privirea... Nicio umbră nu-mi reține

Căldura pe retina de asfalt.

Și viața e acum sau niciodată,

Apoi prin alte sfere hoinărim,

Eternitatea-n noi codificată

O reluăm de câte ori murim,

Dar nopțile lui mai, nebun parfumul

De tei îndrăgostit vor fi la fel,

Și-o să parcurgem pân' la capăt drumul

Gravat cu diamante pe inel.

Ioan Grigoraș Liliana Trif